pythainlp/thai_wikipedia_clean_20230101 huggingface dataset:
เดอะโมสต์บิวตีฟูลเกิร์ลอินเดอะเวิลด์  เป็นเพลงและซิงเกิลนำของพรินซ์ จากอัลบั้มในปี ค.ศ. 1995 "ดิโกลด์เอกซพีเรียนซ์" เป็นครั้งแรกของเขาได้รับการวางจำหน่ายตั้งแต่เปลี่ยนชื่อในวงการของเขาที่จะเป็นสัญลักษณ์ที่พูดไม่ได้ ด้วยความยินยอมของผู้จัดจำหน่ายค่ายเพลงของพรินซ์ วอร์เนอร์บราเธอส์เรเคิดส์ "The Most Beautiful Girl in the World" ออกจำหน่ายโดยค่ายเอ็นพีจีเรเคิดส์ อีเดลมิวสิก และค่ายเพลงอิสระเบลมาร์กเรเคิดส์
ซิงเกิลนี้ออกจำหน่ายในเดือนกุมภาพันธ์ ค.ศ. 1994 ในสหราชอาณาจักร และเป็นซิงเกิลเดี่ยวของพรินซ์ที่ขึ้นชาร์ตอันดับที่ 1 ชาร์ตซิงเกิลแห่งสหราชอาณาจักร
ไวเคานต์
ไวเคานต์ (Viscount สำหรับบุรุษ) หรือ ไวเคาน์ติส (Viscountess สำหรับสตรี) ("ไว" ไม่ออกเสียง s) ในปัจจุบันเป็นฐานันดรศักดิ์ยุโรปสำหรับชนชั้นขุนนาง แต่ในอดีตอาจสื่อถึงชนชั้นระดับรองลงมาด้วย ตั้งแต่อดีตเป็นต้นมา จนถึงปัจจุบัน ตำแหน่งไวเคานต์นั้นไม่ถือเป็นตำแหน่งในระบบขุนนางสืบตระกูล เป็นเพียงตำแหน่งที่ใช้สื่อถึงการเป็นชนชั้นสูง ผู้ที่มีฐานันดรนี้ในสหราชอาณาจักร อาทิ เจมส์ ไวเคานต์เซเวิร์น พระราชนัดดาในสมเด็จพระราชินีนาถเอลิซาเบธที่ 2
คำๆนี้มาจากภาษาฝรั่งเศสสมัยเก่า "visconte" ซึ่งมีรากศัพท์มาจากภาษาละตินสมัยกลาง "vicecomitem" กลายเป็นคำว่า "vicecomes" (vice- หมายถึง "รอง" และ -comes หมายถึง "มิตร") ก่อนที่สุดท้ายจะหันไปใช้การเขียนตามแบบจักรวรรดิโรมันอันศักดิ์สิทธิ์ "count" แทน
เฮ็ลมูท อาร์เทิลท์
เฮ็ลมูท อาร์เทิลท์ (เกิดวันที่ 7 พฤศจิกายน ค.ศ. 1940) เป็นนักกีฬายิงปืนชาวเยอรมัน โดยเฮ็ลมูทได้เข้าร่วมการแข่งขันประเภทปืนพก 50 เมตร ในการแข่งขันโอลิมปิกฤดูร้อน 1968 ที่ประเทศเยอรมนีตะวันออก
สแน็คแจ๊ค
ทอร์เบิร์น เบิร์กมัน
ทอร์เบิร์น โอลอฟ เบิร์กมัน (; 20 มีนาคม ค.ศ. 1735 – 8 กรกฎาคม ค.ศ. 1784) เป็นนักเคมีและนักวิทยาแร่ชาวสวีเดน เกิดที่เมืองคาทารินเบิร์ก (ปัจจุบันอยู่ในประเทศสาธารณรัฐเช็ก) เป็นบุตรของบาร์โธลด์ เบิร์กมันและซารา แฮก เบิร์กมันเข้าเรียนที่มหาวิทยาลัยอุปซอลาเมื่ออายุได้ 17 ปี โดยบิดาต้องการให้เขาเรียนกฎหมายและศาสนา ในขณะที่ตัวเบิร์กมันเองอยากเรียนคณิตศาสตร์และวิทยาศาสตร์ธรรมชาติ เพื่อไม่ให้เกิดปัญหา เบิร์กมันทำงานอย่างหนักจนต้องหยุดเรียน ระหว่างหยุดเรียน เบิร์กมันสนใจด้านพฤกษศาสตร์และกีฏวิทยา และส่งตัวอย่างแมลงชนิดใหม่ ๆ หลายชนิดไปให้คาโรลัส ลินเนียส ในปี ค.ศ. 1758 เบิร์กมันกลับไปเรียนที่มหาวิทยาลัยอีกครั้งจนจบปริญญาเอกและเป็นอาจารย์สอนฟิสิกส์และคณิตศาสตร์ที่มหาวิทยาลัย เมื่อโยฮัน กอตต์ชอล์ก วอลเลเรียสเกษียณอายุ เบิร์กมันดำรงตำแหน่งศาสตราจารย์ด้านเคมีต่อและอยู่ในตำแหน่งจนกระทั่งเสียชีวิต
เบิร์กมันมีส่วนในการพัฒนาการวิเคราะห์เชิงปริมาณและการจัดหมวดหมู่แร่ธาตุ ในปี ค.ศ. 1771 สี่ปีหลังจากโจเซฟ พรีสต์ลีย์คิดค้นโซดา เบิร์กมันได้สร้างกระบวนการสร้างโซดาจากชอล์กที่ทำปฏิกิริยากับกรดซัลฟิวริก นอกจากนี้เบิร์กมันยังเป็นผู้ให้การสนับสนุนคาร์ล วิลเฮล์ม เชเลอ นักเคมีชาวเยอรมัน/สวีเดน
ด้านชีวิตส่วนตัว เบิร์กมันแต่งงานกับมาร์กาเรตา คาทารินา ทราสต์ ในปี ค.ศ. 1771 เขาเสียชีวิตในปี ค.ศ. 1784
ชื่อของเบิร์กมันได้รับการนำไปตั้งเป็นชื่อแร่ ทอร์เบอไนต์ และแอ่งดวงจันทร์ เบิร์กมัน
เพเทอร์ เบล็ชเชอร์
เพเทอร์ เบล็ชเชอร์ (; เกิด 3 กุมภาพันธ์ ค.ศ. 1934) เป็นนักกีฬายิงปืนชาวเยอรมัน เคยเข้าร่วมการแข่งขันโอลิมปิกฤดูร้อน 1972 และ โอลิมปิกฤดูร้อน 1984 ที่ประเทศเยอรมนีตะวันตก.
ปลาทะเลลึก
ปลาทะเลลึก  คือปลาที่อาศัยอยู่ในทะเลลึกที่มืดมิดและแสงแดดส่องไม่ถึง (ลึกกว่าเขตมีแสง) ปลาทะเลลึกที่พบมากที่สุดคือปลาตะเกียง นอกจากนี้ยังมีปลาทะเลลึกชนิดอื่นมากมาย เช่น ปลาฉลามคุกกี้คัตเตอร์ ปลาตกเบ็ด ปลาไวเปอร์
จากการสำรวจมีเพียง 2% จากสายพันธุ์สิ่งมีชีวิตในทะเลทั้งหมดเท่านั้นที่เรารู้จัก หมายความว่าพวกมันอาศัยอยู่ในห้วงน้ำ ต่างจากสิ่งมีชีวิตเขตอยู่ก้นทะเลที่อาศัยอยู่ในหรือบนก้นทะเล โดยทั่วไปจะพบสิ่งมีชีวิตทะเลลึกในเขตท้องทะเลลึก (ระดับความลึก 1,000–4,000 เมตร) และเขตความลึกก้นสมุทร (ระดับความลึก 4,000–6,000 เมตร) อย่างไรก็ตามปลาทะเลลึกอย่าง ปลาที่เรืองแสงได้สามารถพบได้ในท้องทะเลลึกปานกลางด้วย (ระดับความลึก 200–1,000 เมตร)
ท้องทะเลตื้น (ระดับความลึก 0–200 เมตร) เป็นห้วงน้ำที่มีแสงมากทำให้เกิดการสังเคราะห์แสง จึงเรียกได้ว่าเป็นเขตมีแสง แสงสามารถทะลุผ่านความลึกของมหาสมุทรได้เพียงไม่กี่ร้อยเมตร ทำให้ปริมาตรน้ำกว่า 90% ของมหาสมุทรเป็นพื้นที่ ๆ มืดมิด ทะเลลึกเป็นพื้นที่ ๆ มีสภาพที่สุดขั้วมาก เพราะน้ำมีความเย็น 3 °ซ. ถึง -1.8 °ซ. (ยกเว้นบริเวณปล่องแบบน้ำร้อน ที่น้ำอาจมีอุณหภูมิสูงถึง 350 °ซ.) ออกซิเจนต่ำ อีกทั้งยังมีแรงกดดันของน้ำจำนวนมหาศาลขนาดความดันระหว่าง 20 ถึง 1,000 บรรยากาศ (ระหว่าง 2 ถึง 100 เมกะปาสคาล)
ปลาทะเลลึกนั้นมีรูปร่างเหมือนสัตว์ประหลาดพบเห็นได้ยากแต่ก็มีความน่าสนใจเพราะมีนิทานหลายเรื่องที่กล่าวถึงสิ่งมีชีวิตที่ผิดปกติมากมายและยังไม่ได้รับการศึกษาในสมัยนั้นเนื่องจากพวกมันอยู่ในทะเลลึกที่มืดมิดซึ่งอาจจะพบได้แค่ตอนเกยตื้นหรือซากศพของพวกมัน ปลาทะเลลึกโดยทั่วไปนั้นจะพึ่งพาความรู้สึกมากกว่าการมองเห็นเนื่องจากแสงสว่างใต้ทะเลลึกนั้นมีไม่มากพอจึงไม่สามารถพึ่งพาการมองเห็นในการล่าเหยื่อหรือหลีกหนีการไล่ล่าได้ มันจะพึ่งพาการเปลี่ยนแปลงความดันและกลิ่นแทน แต่ถึงอย่างนั้นปลาบางชนิดมีตาที่ไวต่อแสงกว่ามนุษย์ถึง 100 เท่า นอกจากนี้มันยังมีสีที่เข้มเพื่อหลีกหนีการล่าของวาฬและนักล่าอื่น ๆ อีกด้วย
ปลาทะเลลึกหลายชนิดเป็นสารเรืองแสงที่มีดวงตาที่ใหญ่มากเหมาะกับความมืด ปลาที่เรืองแสงมีความสามารถในการผลิตแสงทางชีวภาพผ่านการกระเจิงของโมเลกุลของลูซิเพอลีน (luciferin) ซึ่งทำให้เกิดแสง โดยกระบวนการนี้ต้องใช้ออกซิเจนด้วย ปลาเรืองแสงมากกว่า 50% ส่วนมากอยู่ตรงบริเวณไหล่ทวีปที่ระดับความลึกประมาณ 200 เมตรและ 80% ของกุ้งและปลาหมึกก็มีความสามารถในการเรืองแสงด้วยเช่นกัน อวัยวะเรืองแสง (photophores) ซึ่งผลิดมาจากเซลล์ที่มีแบคทีเรีย อวัยวะเรืองแสงเหล่านี้มีเซลล์ที่คล้ายกับเลนส์ที่เหมือนกับที่อยู่ในดวงตาของมนุษย์เพื่อใช้ในการทำให้แสงกระจายตัวอีกด้วย การเรืองแสงเหล่านี้ใช้พลังงานเพียง 1% ของพลังงานทั้งหมดแต่มีจุดประสงค์มากมายเช่นใช้ค้นหาอาหาร, สื่อสาร, หาคู่ผสมพันธุ์และดึงดูดเหยื่อเช่นปลาตกเบ็ดนอกจากนี้พวกมันยังลวงตานักล่าด้วยการปรับแสงให้ตรงกับความเข้มข้มของแสงจากด้านบนได้อีกด้วย
วงจรชีวิตของปลาทะเลน้ำลึกส่วนใหญ่จะเป็นไข่และตัวอ่อนตรงน้ำตื้นและลงน้ำลึกเมื่อโตเต็มวัย โดยไข่อาจจะลอยเป็นแพลงค์ตอนหรือวางไว้ในหลุมก็ได้แล้วแต่ชนิดของปลาเมื่อพวกมันโตเต็มที่พวกมันจะมีการดัดแปลงร่างกายเนื่องจากความหนาแน่นของน้ำทำให้ตัวพวกมันนั้นลอยน้ำได้จึงต้องเพิ่มความหนาแน่นของตัวมันให้มากกว่าน้ำรอบ ๆ ด้วยการทำให้เนื้อเยื่อส่วนมีลักษณะเป็นเนื้อเหลว ๆ เหมือวุ้นเพื่อสร้างสมดุลสิ่งมีชีวิตส่วนมากใต้ทะเลพัฒนาถุงลมของพวกมัน แต่เนื่องจากความดันที่สูงมากของสภาพแวดล้อมนี้ปลาทะเลลึกจึงมักจะไม่ได้มีอวัยวะนี้ แต่ถึงอย่างนั้นปลาทะเลลึกที่อยู่ลึกมาก ๆ นั้นจะมีกล้ามเนื้อที่เหมือนวุ้นและมีโครงสร้างกระดูกน้อยเพราะพวกมันลดความหนาแน่นของเนื้อเยื่อโดยเพิ่มไขมันให้สูงขึ้นและลดน้ำหนักโครงกระดูกลงเพื่อลดขนาดความหนาและปริมาณแร่และการสะสมน้ำจึงทำให้พวกมันช้าและคล่องตัวน้อยกว่าปลาบนผิวน้ำ
เนื่องจากความลึกนี้ทำให้การสังเคราะห์แสงน้อยทำให้ทะเลลึกปลาส่วนใหญ่ต้องพึ่งพาการจมของซากศพและสารอินทรีย์จากทะเลด้านบน แต่บางที่พวกมันก็มีแหล่งอาหารอยู่เช่นบริเวณปล่องแบบน้ำร้อนแต่ถึงอย่างนั้นทะเลลึกนี้ก็เป็นสถานที่ ๆ หาอาหารได้ยาก ดังนั้นพวกมันจึงมีการปรับตัวเพื่อให้ดำรงชีวิตได้ง่ายขึ้นเช่นยืดหดขากรรไกรได้เช่นปลาฉลามก็อบลิน มี่ติ่งเนื้อเรืองแสงที่คล้ายเบ็ดตกปลาเช่นปลาตกเบ็ด มีปากที่ใหญ่เช่นปลาไหลกัลเปอร์และมีกระเพาะขนาดใหญ่เช่นปลาแบล็คสวอลโล
ปลาที่อยู่ในทะเลน้ำลึกมีความแตกต่างกันอย่างเห็นได้ชัดทางโครงสร้างทางกายภาพและพฤติกรรมซึ่งเกิดจากโซนที่อยู่อาศัยการอพยพการล่าและอื่น ๆ นั้นเองครีบก้นและครีบหางเป็นของที่หาได้ยากในหมู่ปลาทะเลน้ำลึกซึ่งแสดงให้เห็นว่าปลาทะเลน้ำลึกมีความเก่าแก่และสามารถปรับตัวให้เข้ากับสภาพแวดล้อมของมันได้ดีทำให้การรุกรานของปลาชนิดอื่น ๆ นั้นไม่ประสบความสำเร็จครีบส่วนใหญ่จะเป็นแบบปลาโบราณ ปลาทะเลลึกคงรูปร่างเดิมตั้งแต่อดีตจึงเป็นแบบอย่างของวิวัฒนาการที่ยาวนานในอดีตเมื่อหลายร้อนล้านปีที่ผ่านมาได้เป็นอย่างดี ซึ่งต่างจากปลาผิวบนและปลาน้ำจืดที่มีการวิวัฒนาการเรื่อยมา
ปัจจุบันเรารู้จักปลาทะเลลึกเพียง 2% จากสายพันธุ์ปลาทะเลทั้งหมดเนื่องจากพวกมันสามารถพบเห็นและจับมาศึกษาได้ยากทำให้ได้ศึกษาเพียงซากศพที่ถูกกระแสน้ำพัดพามาเกยตื้น ส่วนที่นักวิทยาศาสตร์สามารถจับได้ก็อาศัยอยู่ได้เพียงไม่กี่ชั่วโมงก็จะตายลงเนื่องจากปลาทะเลลึกส่วนใหญ่ที่มีการพัฒนาในสภาพแวดล้อมที่มีแรงดันมหาศาลและนี้ทำให้พวกมันไม่สามารถมีชีวิตอยู่ได้ในสภาพห้องปฏิบัติการและด้วยความพยายามที่จะเก็บพวกมันไว้ในกรงขังนั้นจะทำให้พวกมันตายเพราะสิ่งมีชีวิตในทะเลลึกมีช่องว่างที่เต็มไปด้วยแก๊ส vacuoles ซึ่งก๊าซนั้นจะถูกบีบอัดภายใต้แรงดันสูงและจะขยายตัวภายใต้แรงดันต่ำ ด้วยเหตุนี้เองทำให้สิ่งมีชีวิตเหล่านี้ถูกระเบิดหากพวกมันขึ้นมาสู่ผิวน้ำ
การที่ทะเลลึกไม่มีแสงแดด, แรงกดดันมหาศาล, อุณหภูมิต่ำ, ออกซิเจนมีไม่มาก และความหนาแน่นต่ำ อินทรียวัตถุทั้งหมดนี่มีผลกับลักษณะทางสิ่งแวดล้อมของปลาทะเลลึกจึงได้มีการปรับตัวหลายอย่างดังนี้
กล้ามเนื้อและกระดูก.
น้ำหนักของโครงกระดูกและโปรตีนที่มีอยู่ในร่างกายของปลามักจะเป็นสิ่งที่สำคัญมากในน้ำเค็ม แต่เนื่องจากใต้ทะเลนั้นขาดแคลนอาหารจึงต้องทำให้ประหยัดพลังงานมากที่สุด ดังนั้นจึงทำให้ความหนาแน่นของกล้ามเนื้อและกระดูกของปลาทะเลลึกนั้นที่มีขนาดเล็กลงแต่ก็มีการทดแทนโดยที่ร่างกายของปลาทะเลลึกนั้นมีน้ำและไขมันจำนวนมากจึงทำให้พวกมันพยุงตัวได้ดี เงี่ยงและครีบของปลาทะเลลึกมีน้ำหนักเบา แต่การที่กล้ามเนื้อมีน้ำและไขมันเยอะจึงทำให้กล้ามเนื้อของปลามีลักษณะคล้ายวุ้นซึ่งจะทำให้การเคลื่อนที่ของมันช้าลงไปด้วย
ระบบทางเดินอาหาร.
ส่วนมากปลาทะเลลึกจะมีปากขนาดใหญ่และกระเพาะขนาดใหญ่เนื่องจากทะเลลึกนั้นเป็นสถานที่ที่ขาดแคลนอาหาร ยิ่งลึกก็ยิ่งหาเหยื่อยากจึงทำให้ปลาทะเลลึกนั้นจับทุกอย่างที่พวกมันพบถึงแม้ว่าเหยื่อจะมีขนาดใหญ่เพื่อจะไม่ต้องใช้พลังงานมากเกินไปในการแสวงหาเหยื่อรายต่อไปเช่นปลาไหลกัลเปอร์ที่มีปากขนาดใหญ่และปลาแบล็คสวอลโลที่มีกระเพาะขนาดใหญ่
การปรับเปลี่ยนลักษณะทางกายภาพ.
ปลาทะเลลึกนั้นจะมีการเปลี่ยนแปลลักษณะทางกายภาพของตัวมันเองเพื่อให้เข้ากับสภาพแวดล้อมที่มันอาศัยอยู่เช่นการมีดวงตาที่ใหญ่โต่ขึ้นเนื่องจากใช้เพื่อประสิทธิภาพในการรับแสงในใต้ทะเลอันมืดมิด
ทะเลลึกนั้นไม่มีแสงสว่างส่องผ่านลงไปถึงจึงทำให้ปลาทะเลลึกบางชนิดนั้นมีการปรับตัว 2 รูปแบบคือทำให้ดวงตาใหญ่กว่าปกติเพื่อเพิ่มการรับแสง กับอีกบางชนิดนั้นเป็นปลาที่ตาบอด
การเรืองแสง.
ปลาที่อาศัยอยู่ในความมืดของทะเลลึกนั้นมีสปีชีส์ 65% จากการสุ่มตรวจนั้นสามารถที่จะเรืองแสงได้โดนจะมีอวัยวะเรืองแสงซึ่งสร้างขึ้นโดยปฏิกิริยาทางเคมีของแสงหรือมีการใช้แบคทีเรีย โดยอวัยวะเรืองแสงเหล่านี้จะมีหน้าที่ต่างกันออกไปตามชนิดของปลาและสภาพแวดล้อม เช่นใช้หาคู่หรือเอาไว้ใช้ล่อเหยื่อ
การให้กำเนิด.
เนื่องจากความหนาแน่นของประชากรที่ต่ำจึงทำให้ความน่าจะเป็นของการที่เพศชายและหญิงมาเจอกันเป็นไปได้ยากจึงทำให้เพศชายมีการเปลี่ยนแปลงร่างกายของตัวเองให้เล็กลงและทำตัวเองให้ติดไปกับเพศเมียเมื่อเจอกันจากนั้นจะค่อย ๆ รวมกันแล้วรับสารอาหารจากกระแสเลือดของเพศเมียเหมือเป็นปรสิตและรวมกันจนเหลือแต่อวัยวะสืบพันธุ์เพื่อใช้ในการสืบพันธุ์
การประมงทะเลลึก.
การทำประมงทะเลลึกของไทยยังไม่ได้มีการพัฒนามากเท่าที่ควรเมื่อเทียบกับประเทศอื่น ๆ มีเพียงการร่วมมือกับต่างประเทศในการจับปลาทูน่าเท่านั้น
ปลาใกล้สูญพันธุ์.
จากการศึกษาใน พ.ศ. 2549 ของนักวิทยาศาสตร์ชาวแคนาดานั้นได้พบปลาทะเลลึกได้แก่ ปลา blue hake และปลา spiny eel ที่จะสูญพันธุ์เนื่องจากการตกปลาในเชิงพาณิชย์ตั้งแต่บริเวณไหล่ทวีป-ก้นสมุทรที่ระดับความลึกประมาณ 1,600 เมตร เนื่องการสืบพันธุ์ของปลาเหล่านี้ช้าและมีวัยเจริญพันธุ์ในอายุที่เท่า ๆ กันกับมนุษย์จึงทำให้นี่เป็นหนึ่งในเหตุผลหลักที่พวกมันไม่สามารถฟื้นตัวได้จากการประมงที่มากเกินไปของมนุษย์
แผนภาพเส้นเวลาของบิกแบง
แผนภาพเส้นเวลาของจักรวาล
แผนภาพเส้นเวลาของยุคแห่งดวงดาว (Stelliferous Era)
แผนภาพเส้นเวลาจากบิกแบงถึงฮีทเดธ
ดานา บรูก
แอชลีย์ เมย์ เซเบรา (Ashley Mae Sebera; ) เป็นนักเพาะกาย, ผู้แข่งขันออกกำลังกาย, โมเดล, และนักมวยปล้ำอาชีพชาวอเมริกันที่เซ็นสัญญากับWWEภายใต้ชื่อ ดานา บรูก (Dana Brooke)
Dana Brooke
ฌัชฌา รุจินานนท์
คาเรน คล่องตรวจโรค นิติโรจน์สกุล หรือชื่อในวงการบันเทิงคือ คาเรน คล่องตรวจโรค นักแสดง และนางแบบลูกครึ่งชาวไทย โด่งดังอย่างมากในช่วงปี พ.ศ. 2539-พ.ศ. 2543 จากการเป็นนักแสดงวัยรุ่นที่มีผลงานภาพยนตร์ เช่น เด็กเสเพล, มัจจุราชตามล่าข้าไม่สน เป็นต้น
คาเรน คล่องตรวจโรค นิติโรจน์สกุล ชื่อที่เป็นที่รู้จักในวงกว้าง คาเรน คล่องตรวจโรค (ชื่อเล่น: คาเร็น) เกิดวันพุธที่ 8 ธันวาคม พ.ศ. 2525 (ปีนักษัตร: ปีจอ) นักแสดง นางแบบชาวไทย เริ่มต้นมีผลงานเมื่อช่วงปี พ.ศ. 2538 เธอมีเอกลักษณ์ประจำตัวคือน้ำเสียงแหลมใสเป็นที่น่าจดจำของเธอ เธอจบการศึกษาระดับปริญญาตรี สาขาวิทยาศาสตร์การแพทย์ คณะวิทยาศาสตร์ มหาวิทยาลัยมหิดล
คาเรน เริ่มต้นเข้าสู่วงการด้วยวัยเพียง 11 ปี จากการถ่ายแบบนิตยสารวัยรุ่น เช่น นิตยสารเดอะบอยด์, นิตยสารสุดสัปดาห์, นิตยสาร Sister เป็นต้น และถ่ายโฆษณา และที่ทำให้เธอเป็นที่รู้จักของวัยรุ่นสมัยนั้นคงจะเป็นผลงานภาพยนตร์หลายๆเรื่อง ของค่ายยักษ์ใหญ่อย่างไฟว์สตาร์ โปรดักชั่น เช่น ตัวเก็งเต็งหนึ่ง "(ออกฉาย 19 ต.ค. 38)", เด็กเสเพล "(ออกฉาย 21 ต.ค. 39)" เป็นต้น
นอกจากนี้คาเรนยังเคยฝากผลงานละครโทรทัศน์เรื่อง กว่าจะถึงวันนั้น, ยุ่งนักรักซะเลย เป็นต้น คาเรนเลิกรับงานเพราะช่วงนั้นเอนทรานซ์ และรู้ตัวว่าจะต้องเรียนหนักมาก ขาดเรียนไม่ได้ก็เลยทุ่มเทกับการเรียน ผลงานก่อนออกจากวงการก็ทำรายการเด็กชื่อว่า Miracles Are All Around
ด้านชีวิตส่วนตัว สมรสกับ นายมงคล นิติโรจน์สกุล (ชื่อเล่น: เพค) เมื่อปลายปี พ.ศ. 2554 มีบุตร 1 คน
หวนคืนวงการอีกครั้งในฐานะพิธีกรรายการเพลงทางยูบีซี และออกอัลบั้มเพลงกับค่ายสมอล์รูม ก่อนจะเปลี่ยนมาทำงานเบื้องหลังในที่สุด
บรูโน ทิม
บรูโน ทิม (; ค.ศ. 1902–1972) เป็นนักถ่ายทำภาพยนตร์ประเทศเยอรมนี
อุลริช ไบเกอร์
อุลริช ไบเกอร์ (26 สิงหาคม ค.ศ. 1918 – 18 กันยายน ค.ศ. 1996) เป็นนักแสดงชาวเยอรมัน
แฮร์มัน วัลเลินทีน
แฮร์มัน วัลเลินทีน (; 24 พฤษภาคม ค.ศ. 1872 – 18 กันยายน ค.ศ. 1945) เป็นนักแสดงชายชาวเยอรมัน
แฮร์มันเกิดที่กรุงเบอร์ลิน และเสียชีวิตขณะอายุ 76 ปี ที่กรุงเทลอาวีฟ ประเทศอิสราเอล
The New Day (wrestling)
ตำบลม่วงสามสิบ
ตำบลม่วงสามสิบ เป็นตำบลหนึ่งในอำเภอม่วงสามสิบ จังหวัดอุบลราชธานี เป็นตำบลที่ตั้งที่ว่าการอำเภอม่วงสามสิบ
ตำบลม่วงสามสิบ เดิมเป็นหมู่บ้านชื่อ "บ้านม่วง" โดยในปี พ.ศ. 2458 สมัยยุคกรุงรัตนโกสินทร์ พระวิภาคพนจกิจได้หาสถานที่ก่อสร้างอำเภอเกษมสีมา และพาราชการเดินทางมาพักแรมที่โคกดอนยูง (ปัจจุบันเป็นหมู่บ้านหนึ่งในตำบลม่วงสามสิบ) ชาวบ้านม่วงทราบข่าวจึงได้ออกไปต้อนรับและมอบที่ดินแปลงหนึ่งให้เป็นที่ตั้งอำเภอในพื้นที่บ้านม่วง และได้เปลี่ยนชื่อเป็น "อำเภอม่วงสามสิบ" ตามชื่อหมู่บ้านและได้ตั้งบ้านม่วงขึ้นเป็นตำบล และขยายพื้นที่การปกครองออกเป็น 12 หมู่บ้านจนถึงปัจจุบัน
สภาพพื้นที่ตำบลม่วงสามสิบเป็นที่ราบเรียบ และเป็นเนินสูงในบางแห่ง มีลำห้วยและแหล่งน้ำกระจายอยู่ทั่วไป ลำห้วยสายสำคัญ คือ ลำห้วยมะหรี่ พื้นที่ส่วนใหญ่ใช้ทำเกษตรกรรมทำนา ที่ดิน สาธารณะประโยชน์ ตำบลม่วงสามสิบมีอาณาเขตติดต่อกับตำบลข้างเคียง ดังนี้
ตำบลม่วงสามสิบแบ่งการปกครองออกเป็น 12 หมู่บ้าน ได้แก่
องค์กรปกครองส่วนท้องถิ่นในตำบลม่วงสามสิบมีอยู่ด้วยกัน 2 แห่ง ได้แก่
แยกยุคล 2
แยกยุคล 2  หรือที่รู้จักกันในนาม สามแยกยุคล หรือ สามแยกสวนมะลิ เป็นทางสามแยกจุดตัดถนนบำรุงเมือง และถนนยุคล 2 ในพื้นที่แขวงวัดเทพศิรินทร์และแขวงคลองมหานาค เขตป้อมปราบศัตรูพ่าย กรุงเทพมหานคร ในย่านสวนมะลิ
สามแยกคู่แฝด.
นอกจากนี้แยกยุคล 2 ยังถือได้ว่าเป็นสามแยกฝาแฝดกับ "สามแยกอนามัย" (ถนนบำรุงเมือง ตัดกับ ถนนพลับพลาไชย) ซึ่งเป็นสามแยกถัดไป เนื่องจากเสาไฟจราจรตั้งแบบเดียวกันเมื่อมองมาจากถนนบำรุงเมือง ซึ่งความแตกต่างของสามแยกทั้งสองอยู่ที่ ที่แยกอนามัยมีการติดกล้องวงจรปิดบริเวณเสาไฟจราจร 4 เสา ส่วนแยกยุคล 2 จะมีเสากล้องแยกออกมา 2 เสา (บริเวณแยกและบริเวณซอยสวนมะลิ 3) และไฟสำหรับข้ามถนน โดยที่แยกอนามัย จะมีไฟสำหรับข้ามถนน 3 เสาไฟจราจร แต่แยกยุคล 2 มีเพียงเสาเดียว อีกประการคือ จำนวนเสาไฟจราจรที่แยกอนามัยมี 6 เสา ส่วนแยกยุคล 2 มีเพียง 4 เสาเท่านั้น
ถนนยุคล.
ถนนยุคล เป็นถนนสายสั้น ๆ โดยแบ่งแยกออกเป็นถนนยุคล 1 ซึ่งมีลักษณะเป็นซอยตัดแยกจากถนนบำรุงเมือง เชื่อมกับซอยเทวีวรญาติ ที่ตัดแยกจากถนนพลับพลาไชย ด้านฝั่งตรงข้ามกับวัดเทพศิรินทราวาสราชวรวิหาร และถนนยุคล 2 ซึ่งมุ่งหน้าเข้าสู่ถนนเสือป่า ที่สี่แยกโรงพยาบาลกลาง โดยชื่อ "ยุคล" ทั้งที่เป็นชื่อถนนและทางแยก ตั้งตามพระนามของสมเด็จพระเจ้าบรมวงศ์เธอ เจ้าฟ้ายุคลฑิฆัมพร กรมหลวงลพบุรีราเมศร์ พระราชโอรสในพระบาทสมเด็จพระจุลจอมเกล้าเจ้าอยู่หัว องค์ผู้ทรงเป็นต้นราชสกุลยุคล
ชนชั้นขุนนาง
ชนชั้นขุนนาง  เป็นชนชั้นทางสังคมที่อยู่รองลงมาจากชนชั้นเจ้า ชนชั้นนี้ถือครองสิทธิ์หรือชื่อเสียงมากกว่าชนชั้นอื่นในสังคมเป็นส่วนใหญ่ สิทธิของขุนนางอาจหมายถึง ความได้เปรียบเหนือกว่าชนชั้นอื่น หรืออาจเป็นเกียรติยศ ซึ่งมีบริบทแตกต่างกันไปในแต่ละประเทศและในแต่ละยุค ปกติชนชั้นขุนนางสืบทอดสิทธิตามสายโลหิตฝ่ายบิดา ในอดีตการจะเข้าสู่ชนชั้นขุนนางได้จะต้องได้รับพระราชทานจากพระมหากษัตริย์หรือได้รับแต่งตั้งจากรัฐบาล บางทีการเลื่อนชนชั้นจากสามัญชนเป็นขุนนางอาจต้องอาศัยอำนาจ ความมั่งคั่ง อำนาจทางทหารหรือความโปรดปรานของพระมหากษัตริย์
ในชนชั้นขุนนางเองก็จะมีการแบ่งออกเป็นอีกหลายระดับ ในประเทศที่ปกครองโดยกษัตริย์มักจะมีกฎหมายหรือข้อบัญญัติเกี่ยวกับชนชั้นขุนนาง แต่ในบางอดีตประเทศที่เป็นสาธารณรัฐก็มีกฎหมายที่เกี่ยวเนื่องเช่นเดียวกัน อาทิ สาธารณรัฐดัตช์ (ค.ศ. 1581–1795), สาธารณรัฐเจนัว (ค.ศ. 1005–1815), สาธารณรัฐเวนิส (ค.ศ. 697–1797) เป็นต้น ในปัจจุบันยังคงมีอีกหลายประเทศที่มีข้อบัญญัติทางชนชั้นอยู่ในลักษณะไม่สืบทอดสิทธิ์ อาทิ ประเทศซานมารีโน, นครรัฐวาติกันในยุโรป ฐานันดรศักดิ์ขุนนางยุโรปที่ทราบกันดี เช่น ดยุก เคานต์ และบารอน
ชนชั้นขุนนางที่ไม่สืบทอดตำแหน่งตามสายโลหิตก็มี โดยจะมีการคัดเลือกด้วยวิธีอื่น เช่น การสอบขุนนางในจีนสมัยจักรวรรดิ
ชนชั้นสูง
ชนชั้นสูง  ในสังคมสมัยใหม่ประกอบด้วยกลุ่มบุคคลที่ร่ำรวยที่สุดของสังคมและรวมถึงผู้ที่ทรงอิทธิพลทางการเมือง ดังนั้นจึงสามารถจำแนกชนชั้นสูงออกได้ตามความร่ำรวยซึ่งส่งต่อจากรุ่นสู่รุ่น ดังตัวอย่างที่เห็นได้ชัดในสหรัฐอเมริกา กลุ่มคนที่รวยที่สุดของประเทศ 1% ถือครองทรัพย์สินกว่า 34% ของประเทศ
คนในชนชั้นนี้ส่วนใหญ่มักเป็นชนชั้นสูงมาตั้งแต่กำเนิด ชนชั้นสูงอาจสูญเสียอิทธิพลทางการเมืองในสังคมที่ตนเองอาศัยอยู่ เราจะเรียกกลุ่มคนเหล่านี้ว่าผู้ดีเก่า ซึ่งเกิดขึ้นมากในช่วงการเปลี่ยนผ่านจากยุคศตวรรษที่ 20 สู่ศตวรรษที่ 21 จากการเมืองการปกครองที่เปลี่ยนแปลงไปตามวิถีประชาธิปไตยและรวมไปถึงการกำเกิดใหม่มากมายของคนชนชั้นกลาง ในภายหลังถือว่าปริมาณความมั่งคั่งและชื่อเสียงไม่ใช่ตัวชี้วัดที่จะแบ่งคนในชนชั้นนี้ออกได้ ชนชั้นสูงมีวิถีชีวิตและวัฒนธรรมร่วมกันในชนชั้น
ในประวัติศาสตร์ มีชนชั้นสูงจำนวนไม่น้อยที่สามารถอยู่ได้โดยไม่ต้องทำมาหาเลี้ยงชีพ แต่อาศัยกินดอกผลจากค่าเช่าที่ดินหรือผลตอบแทนในกิจการที่เป็นสมบัติตกทอดกันมา ดังนั้นหากวัดด้วยจำนวนเงินแล้ว ชนชั้นสูงอาจจะไม่ได้ร่ำรวยเท่ากับพวกพ่อค้าวาณิชย์
ตารางธรณีกาล
พีเทอร์ โวสส์
พีเตอร์ โวสส์ (ค.ศ. 1891 – ค.ศ. 1979) เป็นนักแสดงชาวเยอรมัน
อัปตันพาร์ก
โจเซฟ ซีเบอร์
โจเซฟ ซีเบอร์ (28 เมษายน ค.ศ. 1900 – 3 ธันวาคม ค.ศ. 1962) เป็นนักแสดงชาวเยอรมัน
ค้น (เพลงสล็อตแมชชีน)
"ค้น" เป็นซิงเกิลในปี พ.ศ. 2559 ประพันธ์คำร้อง-ทำนองโดยโป โปษยะนุกูล และเรียบเรียงเรียงโดย สล็อตแมชชีน สังกัดค่ายบีอีซี-เทโร มิวสิค ออกจำหน่ายในรูปแบบดิจิตอลดาวโหลด 19 มกราคม พ.ศ. 2559
โดยเพลงนี้ยังได้ สตีฟ ลิลลี่ไวท์ โปรดิวเซอร์ฝีมือเยี่ยมชาวอังกฤษเจ้าของ 6 รางวัล Grammy Awards ซิงเกิ้ลนี้พูดถึงการดำดิ่งลึกลงไปค้นข้างในหัวใจ เพื่อรอเริ่มต้นใหม่กับใครสักคน
ในเอ็มวีเพลงนี้ได้ เสือ-พิชย ผู้กำกับร่วมซีรี่ส์ Hormones 3 The Final Season มากำกับเอ็มวีนี้ให้เรื่องราวทั้งหมด
เพลง "ค้น" ได้อันดับ 3 จากการจัดอันดับของ ซี้ดเอฟเอ็ม หมวดเพลงไทยสากล ประจำวันที่ 21 กุมภาพันธ์ พ.ศ. 2559 โดยวัดจากการออกอากาศของคลื่นวิทยุในกรุงเทพมหานครและปริมณฑล
ตัวกระตุ้นให้ทำ
สนามกีฬาริเวอร์ไซด์
สนามกีฬาริเวอร์ไซด์  สนามฟุตบอลในเมือง มิดเดิลส์เบรอ และเป็นสนามเหย้าของ สโมสรมิดเดิลส์เบรอ สโมสรฟุตบอลในศึก พรีเมียร์ลีก
โดยสนามแห่งนี้ได้เริ่มก่อสร้างขึ้นเมื่อปี พ.ศ. 2537 เพื่อใช้แทนสนาม อายร์ซัม พาร์ก ที่เปิดใช้งานตั้งแต่ พ.ศ. 2447 และไม่สามารถขยายสนามออกไปได้อีก
เอวังเฌลิสตา ซังตุส
เอวังเฌลิสตา ซังตุส (; ; 12 ธันวาคม ค.ศ. 1977 – ) เจ้าของฉายา ไซบอร์ก เป็นนักต่อสู้แบบผสมชาวบราซิล ผู้นำวิชามวยไทยมาใช้ในการต่อสู้ โดยเข้าแข่งขันในรุ่นเวลเตอร์เวต หลังจากเปิดตัวครั้งแรกในระดับอาชีพของเขาเมื่อปี ค.ศ. 2001 ซังตุสได้เข้าแข่งขันรายการสไตรก์ฟอร์ซ, ไพรด์ไฟต์ติงแชมเปียนชิพ, เคจเรจ, อินเตอร์เนชันแนลวาเลทูโดแชมเปียนชิป, แพนเครส, จังเกิลไฟต์ และเวิลด์วิกตอรีโรด ซึ่งเขามีชัยชนะที่โดดเด่นเหนือมาริอุส ซาโรมสกีส์, ฟรันซิส กาโมนต์ และเบรนแนน วอร์ด
การต่อสู้แบบผสมในระดับอาชีพ.
ในช่วงแรกของระดับอาชีพ.
ซังตุสเข้าสู่การแข่งระดับอาชีพเมื่อเขาอายุได้ 20 ปี โดยเป็นฝ่ายชนะไปสองครั้งก่อนที่จะไปเผชิญกับนักสู้ระดับตำนานชาวบราซิลนามโฌเซ "เปเล" ลังดี-ฌงส์ ซึ่งเขาเป็นฝ่ายแพ้ชนะน็อกโดยเทคนิค ซังตุสเป็นฝ่ายชนะการแข่งในองค์กรเคจเรจของอังกฤษสองครั้ง ก่อนจะกลับไปแข่งในศึกจังเกิลไฟต์ของบราซิล ซึ่งหลังจากนั้นเขาได้มีชัยเหนือแชมป์คาแอสโฟรุ่นมิดเดิลเวตอย่างมีฮัล มาเตร์ลา โดยการน็อก นับเป็นความพ่ายแพ้ที่น่าพิศวงของมาเตร์ลาจากการน็อกที่เกิดขึ้นเพียงครั้งเดียวในการแข่งขันระดับอาชีพ แล้วซังตุสก็ได้เผชิญกับคิกบ็อกเซอร์ชาวดัตช์ นามเมลฟิน "โนเมอร์ซี" มันฮูฟ ในรายการเคจเรจชิงแชมป์โลกรุ่นไลท์เฮฟวีเวต ทั้งสองสร้างความบันเทิงในการต่อสู้เป็นอย่างมาก ด้วยการแลกหมัดเป็นชุด แต่ซังตุสก็เป็นฝ่ายแพ้น็อกไปเสียก่อน อย่างไรก็ดี ซังตุสเป็นฝ่ายชนะสองรายการหลังจากนั้น หนึ่งในนั้นเป็นการชนะเสียงข้างมากเหนือว่าที่ผู้เจนศึกยูเอฟซีอย่างฟรันซิส กาโมนต์ ก่อนที่เขาจะเปิดตัวในรายการไพรด์ไฟต์ติงแชมเปียนชิพ
ไพรด์ไฟต์ติงแชมเปียนชิพ.
ซังตุสได้เปิดตัวในศึกไพรด์ไฟต์ติงแชมเปียนชิพของประเทศญี่ปุ่น โดยได้พบกับผู้ช่ำชองในการทำให้คู่ต่อสู้ยอมจำนนอย่างคะซุฮิโระ นะกะมุระ ซึ่งซังตุสเป็นฝ่ายแพ้ด้วยท่าคีย์ล็อก ส่วนศึกต่อไปของซังตุสกับรายการแข่งขันของประเทศญี่ปุ่น คือการพบกับนักมวยอาชีพชาวญี่ปุ่นนามโยสุเกะ นิชิจิมะ ซึ่งซังตุสเป็นฝ่ายชนะด้วยการรัดคอคู่ต่อสู้จากด้านหลังให้อีกฝ่ายยอมจำนน
เวิลด์วิกตอรีโรด.
ซังตุสได้เข้าแข่งขันเคจเรจชิงแชมป์โลกรุ่นไลท์เฮฟวีเวต โดยได้เผชิญกับเจมส์ ซีกิช แต่ก็เป็นฝ่ายแพ้การตัดสินอย่างเป็นเอกฉันท์ ซังตุสยังเป็นฝ่ายแพ้แมตช์ต่อไปเมื่อครั้งที่พบกับซูเปอร์สตาร์ชาวอเมริกันนามเกอการ์ด มูซาซี โดยการน็อกทางเทคนิค ก่อนที่จะทำการเปิดตัวในศึกเวิลด์วิกตอรีโรดพรีเซนต์: เซ็งโกะกุไรเด็นแชมเปียนชิปโดยได้พบกับมะโกะโตะ ทะกิโมะโตะ ซึ่งเขาชนะด้วยท่าอาร์มชิลล็อก ซังตุสเปิดศึกอีกครั้งกับการแข่งขององค์กรญี่ปุ่น โดยได้พบกับว่าที่ผู้เจนศึกยูเอฟซีอย่างซียาร์ บาฮาดูร์ซาดา แต่ก็เป็นฝ่ายแพ้ทีเคโอโดยได้รับบาดเจ็บที่แขน
สไตรก์ฟอร์ซ.
ซังตุสได้ทำการเปิดตัวในศึกสไตรก์ฟอร์ซเมื่อวันที่ 19 มิถุนายน ค.ศ. 2009 กับศึกชื่อ แต่ก็เป็นฝ่ายแพ้ต่ออดีตแชมป์คิงออฟเดอะเคจรุ่นมิดเดิลเวตอย่างโคเอย์ บิลลาเซญอร์ แบบไม่เป็นเอกฉันท์ ในศึกต่อไปของเขา เขาได้เป็นฝ่ายปราบมาริอุส ซาโรมสกีส์ แล้วจึงทำการต่อสู้กับนิค ดิแอซ สำหรับการชิงตำแหน่งว่างในศึกสไตรก์ฟอร์ซรุ่นเวลเตอร์เวต
ซังตุสเข้าท้าชิงกับแชมป์สไตรก์ฟอร์ซรุ่นเวลเตอร์เวตนามนิค ดิแอซ เมื่อวันที่ 29 มกราคม ค.ศ. 2011 ที่เอชพีพาวีเลียนในแซนโฮเซ รัฐแคลิฟอร์เนีย ซึ่งเขาเป็นฝ่ายยอมจำนนจากท่าอาร์มบาร์ในยกที่สอง
ซังตุสมีกำหนดที่จะสู้กับพอล เดลีย์ ในศึก แต่ถูกบังคับให้ถอนตัวเนื่องจากอาการบาดเจ็บที่หัวไหล่ ซังตุสได้สู้กับผู้มาใหม่ของรายการสไตรก์ฟอร์ซอย่างจอร์แดน เมียน เมื่อวันที่ 10 กันยายน ค.ศ. 2011 ในศึก หลังจากเพิ่งพักฟื้นกลับมา ในการต่อสู้ครั้งที่สี่ "ไซบอร์ก" ก็เป็นฝ่ายแพ้ทีเคโอต่อเมียนจากการใช้ศอกเป็นชุดในยกที่สาม ส่งผลให้"ไซบอร์ก"เป็นฝ่ายแพ้อย่างต่อเนื่อง โดยซังตุสเป็นฝ่ายแพ้ถึงสี่ครั้งจากการต่อสู้หกครั้งให้หลัง
หลังจากที่ไม่ได้ทำศึกเป็นเวลานาน ซังตุสได้เรียกร้องให้ปล่อยตัวออกจากรายการสไตรก์ฟอร์ซเพื่อให้ได้ทำศึกอย่างต่อเนื่อง ซึ่งคำร้องขอของเขาได้รับการยินยอม
เลกาซีไฟติงแชมเปียนชิป.
มีการคาดหมายว่าซังตุสจะได้พบกับพีท สแปรตต์ ในศึกเลกาซีไฟติงแชมเปียนชิป 17 ณ วันที่ 1 กุมภาพันธ์ ค.ศ. 2013 อย่างไรก็ตาม ซังตุสได้ถูกบังคับให้ถอนตัวออกจากการแข่งขันเนื่องจากได้รับบาดเจ็บ และถูกแทนที่โดยแดน ฮอร์นบัคเคิล
ภายหลังจากสองปีที่ห่างหายไปจากวงการ ซังตุสได้หวนกลับมาเผชิญหน้ากับอาร์เทนัส ยัง ในคู่หลักของศึกเลกาซีไฟติงแชมเปียนชิป 50 เมื่อวันที่ 22 มกราคม ค.ศ. 2016 ซึ่งเขาเป็นฝ่ายชนะจากการตัดสินอย่างเป็นเอกฉันท์
กริงโกซูเปอร์ไฟต์.
ซังตุสได้รับการเปิดตัวในศึกกริงโกซูเปอร์ไฟต์เมื่อวันที่ 28 เมษายน ค.ศ. 2014 โดยได้เผชิญกับเมลฟิน มันฮูฟ ในนัดรีแมตช์หลังจากที่เคยพบกันมาก่อนแล้วในปี ค.ศ. 2006 ซังตุสเคยเป็นฝ่ายแพ้น็อกโดยมันฮูฟเป็นครั้งแรกในการต่อสู้นอกประเทศของพวกเขา และเป็นฝ่ายแพ้น็อกโดยมันฮูฟอีกครั้งภายในยกแรก หลังจากนั้นซังตุสได้ประกาศอำลาวงการไปสักระยะ
เบลลาตอร์เอ็มเอ็มเอ.
ณ วันที่ 1 มีนาคม ค.ศ. 2016 มีการประกาศว่าซังตุสได้ร่วมลงนามสัญญาในหลายศึกของเบลลาตอร์เอ็มเอ็มเอ ซังตุสได้รับการเปิดตัวในรายการนี้เมื่อวันที่ 22 เมษายนในคู่หลักของศึกเบลลาตอร์ รุ่นเวลเตอร์เวต โดยเป็นฝ่ายชนะเบรนแนน วอร์ด ด้วยการให้อีกฝ่ายยอมจำนนในยกแรก
และมีการตอบสนองอย่างรวดเร็ว ซังตุสได้ตกลงที่จะสู้กับซาด อะวอด ในศึกเบลลาตอร์ 154 ณ วันที่ 14 พฤษภาคมของปีเดียวกันนี้
เอ็ลซา วากเนอร์
เอ็ลซา วากเนอร์ (; ค.ศ. 1881–1975) เป็นนักแสดงหญิงชาวเยอรมัน
ริเวอร์ไซด์สเตเดียม
พรรคชาตินิยม (ประเทศไทย)
พรรคชาตินิยม พรรคการเมืองของไทยในอดีตที่ได้จดทะเบียนก่อตั้งเมื่อวันที่ 6 กุมภาพันธ์ พ.ศ. 2499 เป็นลำดับที่ 1/2499 มีร้อยตรี เนตร พูนวิวัฒน์ เป็นหัวหน้าพรรค และนายไพศาล ชาตบุตร เป็นเลขาธิการพรรค
การเลือกตั้ง พ.ศ. 2500.
ในการเลือกตั้งสมาชิกสภาผู้แทนราษฎรไทยเป็นการทั่วไป กุมภาพันธ์ พ.ศ. 2500 เมื่อวันที่ 26 กุมภาพันธ์ พ.ศ. 2500 พรรคชาตินิยมได้ ส.ส. เข้าสภาทั้งสิ้น 3 คนนำโดยนาย พึ่ง ศรีจันทร์ จาก จังหวัดอุตรดิตถ์ อดีต ประธานสภาผู้แทนราษฎร ในช่วงปี พ.ศ. 2490 ร้อยตำรวจตรีชัยชาญ งามสง่า จากจังหวัดเพชรบูรณ์ และนายทอง กันทาธรรม จากจังหวัดแพร่ ต่อมามีการเลือกตั้งซ่อมแทนนายบุญล้อม ศรีสุวรรณ ส.ส.จังหวัดสมุทรสาคร พรรคธรรมาธิปัตย์ ทำให้นายเฉลิม ศรีสุวรรณ ได้รับเลือกตั้งเป็น ส.ส. คนที่ 4 ของพรรคชาตินิยม
แต่ในการเลือกตั้งสมาชิกสภาผู้แทนราษฎรไทยเป็นการทั่วไป ธันวาคม พ.ศ. 2500 เมื่อวันที่ 15 ธันวาคม พ.ศ. 2500 พรรคชาตินิยมกลับได้ ส.ส. เข้าสภาเพียง 1 คนคือนายทอง กันทาธรรมจาก จังหวัดแพร่
พรรคชาตินิยมถูกยุบพร้อมกับพรรคการเมืองอื่นตามประกาศของ คณะปฏิวัติ ฉบับที่ 8 ลงวันที่ 21 ตุลาคม พ.ศ. 2501
มารีโอ อัลมีรันเต
มารีโอ อัลมีรันเต (18 กุมภาพันธ์ ค.ศ. 1890 – 30 กันยายน ค.ศ. 1964) เป็นผู้กำกับภาพยนตร์ และ นักเขียนบท ชาวอิตาลี ซึ่งมารีโอได้กำกับภาพยนตร์มาทั้งสิ้น 26 เรื่อง ตั้งแต่ปี ค.ศ. 1920 ถึง ค.ศ. 1933
ไขควงลองไฟ
ไขควงลองไฟ  เป็นอุปกรณ์ทดสอบแรงดันไฟฟ้าในระบบไฟบ้านชนิดหนึ่ง
มีลักษณะเป็นไขควงขนาดเล็ก มีปลายโลหะแบน โดยด้ามทำจากแก้วหรือพลาสติก และมีปุ่มโลหะที่ก้นด้าม,
ภายในด้ามบรรจุหลอดนีออนและตัวต้านทานต่ออนุกรมจากปลายไขควงมาที่ปุ่มโลหะก้นด้ามเพื่อทำหน้าที่แสดงผลแรงดัน
เมื่อต้องการทดสอบแรงดันไฟฟ้า ผู้ใช้จะต้องจับด้ามไขควงโดยใช้นิ้วหนึ่งแตะที่ปุ่มโลหะก้นด้าม และนำปลายไขควงไปแตะที่ตัวนำหรือสายไฟที่ต้องการทดสอบ,